Papilės geležinkelio stotis

Papilės geležinkelio stotis – geležinkelio stotis šiaurės vakarų Lietuvoje, Papilės miestelyje, Nepriklausomybės g. 149.Papilės geležinkelio stotis.  Visalietuva.lt (tikrinta 2023-07-21). Stotis yra Kužių–Mažeikių geležinkelio ruože, daugiausia skirta traukiniams prasilenkti vieno kelio linijoje. Stoja keleiviniai traukiniai Panevėžys–Mažeikiai.

Ant stoties rūmų yra atminimo lenta 1941 ir 1944–1951 m. iš čia ištremtų ir išvežtų į lagerius Akmenės rajono gyventojų atminimui, atidengta 1999 m.Akmenės rajono paminklai. Genocid.lt (tikrinta 2025-03-12).

 Istorija 

Stotis pradėjo veikti 1871 m. rugsėjo 14 d., kai prasidėjo traukinių eismas geležinkeliu Liepoja–Kaišiadorys. Stotis priskirta V klasei, čia pastatytas medinis vieno aukšto keleivių namas. Prie stoties pastatytas grūdų sandėlis-magazinas, po I pasaulinio karo jame laikyti Lietuvos kariuomenės reikmenys ir amunicija. 1905 m. stočiai priklausė 2833 varstai kelių, buvo 40 kvadratinių sieksnių keleivių namas, su išoriniu pasauliu siejo 4 laidai ir 1 telegrafo aparatas. 1913 m. buvo 13 darbuotojų, parduoti 22659 bilietai keleiviams, pakrauta 188 tūkst. pūdų krovinių. 

Apie 1922 m. Lietuvos kariams bekraustant sandėlio sprogmenis, nukrito ir sprogo vienas sviedinys, sukėlęs ir kitų sviedinių detonaciją. Dėl sprogimų į viršų išlėkė ir visas didžiulio pastato stogas, žuvo keli kariai. Iki II pasaulinio karo pastatyti prekių sandėliai, jie priklausė „Lietūkiui“. Tarpukariu stotyje veikė bufetas, uždarytas apie 1936 m.Mažose geležinkelio stotyse panaikins bufetus. „Lietuvos aidas“, 1936-05-03, psl. 3.

1941 m. birželio 14 d. ir po karo sovietų valdžia stotį naudojo tremiamų šio krašto gyventojų grūdimui į vagonus.

Po 1990 m. tarnauja tik kaip keleivių laipinimo ir sąstatų prasilenkimo punktas, kadangi prekių srautai neformuojami. XX a. pabaigoje suremontuotas stoties pastatas. 1999 m. atidengta atminimo lenta tremtiniams.

 Šaltiniai 

Gelež
Kategorija:Akmenės rajono savivaldybės geležinkelio stotys